उसने निरीह होकर पुलिस की ओर देखा, पुलिस की ज्यादती को देखकर उसकी पत्नी से नहीं रहा गया वह बोल पडÞी, “हमारी क्या गलती है जो हमें धमकाते रहते हैं – हमें उनकी बातों का क्या पता । हमारा क्या कसूर है – बिना गलती बिना अपराध के हम ये दुहरी मार सह रहे हैं, ऐसे हम कब तक जी पाएँगे – उन सबको खाना हम खुशी से नहीं देते बाध्यतावश देते हैं । ये आप सब क्या समझिएगा । साल भर पसीना बहाकर उपजाया गया अनाज हम बेच नहीं पाते, उल्टा अपने पेट पर लात मार कर उन्हें खिलाना पडÞता है । आप सब सरकार का नमक खाते हैं, आप सबको तो रातभर गस्ती देकर हमारी सुरक्षा करनी चाहिए, पर आप सब अपनी जान बचाने के लिए किसी बिल में छुपे रहते हैं । सुबह बिल से निकल कर हम जैसे निर्दोष को धमका कर सारा दोष हम पर मढ देते हैं ।” उसकी पत्नी आक्रोशित होकर बोली ।